《送程给事知越州》
宋代·周直孺

三吴冠盖并驱弛，名德如公亦已稀。
胥口沈珠唐相事，会稽怀绶汉臣归。
光华书绣家山近，浩荡秋风画鷁飞。
十万疲民待仁政，未应祗为脍鲈肥。

作者简介：周直孺，神宗熙宁三年（一○七○）为详定编修三司令式所删定官。四年，权发遣夔州路转运判官（《续资治通鉴长编》卷二二四、二二八）。元丰中权同判司农寺（《续会稽掇英集》卷四）。